Lingsat Makassar
Ti Lingsat Makassar ket ti maysa a lingsat iti pagbaetan dagiti isla ti Borneo ken Sulawesi iti Indonesia. Ti amiananna ket mangisilpo iti Baybay Celebes, bayat nga iti abagatan ket sumabat iti Baybay Java. Agatian iti daytoy a lingsat ti Karayan Mahakam ti Borneo.
Dagiti puerto iti igid ti lingsat ket mairaman ti Balikpapan iti Borneo, ken ti Makassar ken Palu iti Sulawesi. Ti siudad ti Samarinda ket agarup a 48 km (30 mi) manipud iti lingsat, iti igid ti Mahakam.
Ti lingsat ket kadawyan a dalan iti panaglayag para kadagiti mapmapan iti taaw a barko a dakkel unay nga umanay iti Linglingsat ti Malaka.
Sakup[urnosen | urnosen ti taudan]
Ipalawag ti Gunglo ti Internasional a Hidrograpiko (IHO) ti Lingsat Makassar a kas maysa kadagiti danum ti Purpuro Daya nga Indiano. Ipalawag ti IHO dagiti patinggana a kas dagiti sumaganad:[1]
Ti kanal iti pagbaetan ti Daya nga aplaya ti Borneo ken ti Laud nga aplaya ti Celebes [Sulawesi], ket nabeddengan:
Iti Amianan. Babaen ti linia a mangisilpo iti Tanjong Mangkalihat, Borneo (1°02′N 118°57′E / 1.033°N 118.950°E) ken ti Stroomen Kaap (Cape Rivers), Celebes (1°20′N 120°52′E / 1.333°N 120.867°E).
Iti Abagatan. Babaen ti linia iti Akin-abagatan a laud a patingga ti Celebes (5°37′S 119°27′E / 5.617°S 119.450°E), aginggana iti Akin-abagatan a punto ti Tana Keke, aginggana iti Akin-abagatan a patingga ti Laoet (4°06′S 116°06′E / 4.100°S 116.100°E) kalpasanna iti ngato ti Laud nga aplaya ti isla ti Tanjong Kiwi ken kalpasanna iti ballasiw ti Tanjong Petang, Borneo (3°37′S 115°57′E / 3.617°S 115.950°E) iti Akin-abagatan a gibus ti Lingsat Laoet.
Dagiti nagibasaran[urnosen | urnosen ti taudan]
- ^ "Limits of Oceans and Seas, 3rd edition" (PDF). International Hydrographic Organization. 1953. Naiyarkibo manipud iti kasisigud (PDF) idi 2011-10-08. Naala idi 7 Pebrero 2010.
ban_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn